ЗАЦВЯРДЖАЮ

Дырэктар ДУК “Іўеўская раённая бібліятэка”

\_\_\_\_\_\_\_\_\_\_\_\_\_\_\_С.А.Мірончык

ПАЛАЖЭННЕ

аб правядзенні раённага прафесійнага конкурсу

 на лепшую краязнаўчую віртуальную экскурсію
 “Адкрываем Радзіму – пазнаём сябе” (да Года малой радзімы)

**1. Агульныя палажэнні**

1.1. Дадзенае Палажэнне вызначае і рэгулюе парадак арганізацыі і правядзення раённага прафесійнага конкурсу  “Адкрываем Радзіму – пазнаём сябе”.

1.2. Арганізатарам конкурсу з’яўляецца дзяржаўная ўстанова культуры “Іўеўская раённая бібліятэка”.

1.3. У конкурсе прымаюць удзел **усе бібліятэкі** ДУК “Іўеўская раённая бібліятэка” .

**2. Мэты і задачы конкурсу**

2.1. Садзейнічаць  развіццю і ўдасканаленню краязнаўчай дзейнасці бібліятэк;

2.2. Павышаць ролю і грамадскую значнасць  бібліятэк як цэнтраў бібліятэчнага краязнаўства,  якія займаюцца зборам, захаваннем і распаўсюджваннем краязнаўчых ведаў;

2.3. Развіваць навыкі даследчай работы, сістэматызацыі інфармацыі;

2.4. Удасканальваць інфармацыйна-тэхнічныя  навыкі бібліятэкараў;
2.5. Садзейнічаць актыўнаму выкарыстанню ў краязнаўчай дзейнасці бібліятэк  інавацыйных форм прапаганды краязнаўчай літаратуры;
 2.6. Актывізаваць і стымуляваць   пошукавую, даследчую і творчую дзейнасць бібліятэкараў;

2.7. Стварыць калекцыю віртуальных краязнаўчых экскурсій  з мэтай іх далейшага выкарыстання ў працэсе папулярызацыі гісторыка-культурнай спадчыны Іўеўшчыны.

**3. Парадак правядзення конкурсу**

3.1. Конкурс праводзіцца ў перыяд з 1 студзеня да 1 снежня 2020 года;
3.2. Матэрыялы на конкурс прадастаўляюцца да 10 снежня 2020 года;

3.3. Тэму і маршрут віртуальнай экскурсіі, экскурсійныя аб’екты выбірае ўдзельнік конкурсу (адпаведна пункту 4).

3.4. Матэрыялы на конкурс прадастаўляюцца ў аддзел бібліятэчнага маркетынгу раённай бібліятэкі або высылаюцца па электроннай пошце на адрас: metodist.rb@ivie-lib.by не пазней 10 снежня 2020 года.

**4. Патрабаванні да конкурсных матэрыялаў і крытэрыі ацэнкі**4.1. На конкурс прадстаўляюцца работы на рускай або беларускай мове, прысвечаныя:
- гістарычнай, культурнай, навуковай, літаратурнай спадчыне Іўеўшчыны;
- прыродным помнікам раёна, сваёй мясцовасці;

- гісторыі развіцця калгаса або прадпрыемства;

- археалагічным і гістарычным помнікам краю;

- цікавым фактам, якія звязаны з гістарычнымі  падзеямі на тэрыторыі краю;
- гісторыі развіцця свайго населенага пункта, яго памятным мясцінам і г.д.
4.2. Віртуальная экскурсія павінна  мець даследчы характар і прадстаўляць цэласны аповяд па выбранай тэме працягласцю не больш 10-15 хвілін;

- работа  павінна быць выканана ў выглядзе відэароліка ці слайдавай прэзентацыі (у праграме  Microsoft PowerPoint);

- кожны слайд павінен суправаджацца тэкставым альбо агучаным каментарыем;
- на першым слайдзе прэзентацыі  ўказваецца назва віртуальнай экскурсіі, прозвішча, імя, імя па бацьку аўтара прэзентацыі, назва бібліятэкі;
- на апошнім слайдзе прэзентацыі размяшчаецца спіс выкарыстанай літаратуры;

4.3. Ацэнка майстэрства канкурсантаў  будзе ажыццяўляцца па наступных крытэрыях:

- творчы падыход да раскрыцця тэмы, арыгінальнасць ідэі;

- адпаведнасць матэрыялаў заяўленай тэме;

- інфармацыйная насычанасць, змястоўнасць;

- лагічная пабудова экскурсіі;

- узровень складанасці сродкаў, якія былі выкарыстаны для стварэння віртуальнай экскурсіі;

- магчымасць выкарыстання ў далейшай рабоце.

**5. Падвядзенне вынікаў конкурсу і ўзнагароджанне пераможцаў**

5.1. Для арганізацыі і падвядзення вынікаў конкурсу ствараецца аргкамітэт, які выконвае функцыі журы.

5.2. Прагляд конкурсных работ і падвядзенне вынікаў конкурсу праводзіцца ў перыяд з 11.12.2020 г. па 18.12.2020 г.

5.3. Вынікі конкурсу будуць размешчаны на сайце ДУК “Іўеўская раённая бібліятэка”.

5.4. Пераможцы конкурсу ўзнагароджваюцца дыпломамі, грашовымі прэміямі ці каштоўнымі падарункамі.

**АРГКАМІТЭТ:**

Старшыня журы:

Мірончык С.А. – дырэктар ДУК “Іўеўская раённая бібліятэка”.

Члены журы:

Баўтрэль І.В. – загадчык аддзела бібліятэчнага маркетынгу;

Казачэнка Э.Э. – метадыст аддзела бібліятэчнага маркетынгу;

Мухарская Л.Б. – бібліятэкар аддзела бібліятэчнага маркетынгу;

Кепель В.В. – бібліятэкар аддзела бібліятэчнага маркетынгу;

Козел Т.Л. – бібліёграф ДУК “Іўеўская раённая бібліятэка”.